section_heading: Povijest
paragraph_text: Hrvatski glasnik bio je jedan od projekata HKD Napredak. U pokretanje se svesrdno uključio Franjo Mott. Aždajić je bio prvi glavni i odgovorni urednik, na prijedlog tadašnjeg gvardijana samostana sv. Petra i Pavla u Tuzli fra Petra Matanovića. Ratne 1992. godine, bio je nada u neka bolja vremena, a to je i bio cilj nastanka ovog lista. Uvodnik prvog broja sadržavao je načela po kojima je list djelovao. List je izlazio na 15, poslije 20, 22, 28, 32 i zatim 36 stranica. Svih godina list je bio kroničar vremena. Nikad nije podilazio nikojim stranačkim interesima. Vrlo je bitan list za povijest Hrvata u Tuzli. Ispiao je i ustanovio ključne stranice hrvatske opstojnosti u Tuzli. Tuzlanske ratne godine nemoguće je povijesno prezentirati bez Hrvatskog glasnika, jer se u njemu vide sva previranja koja je donio rat. Urednik Novosel je planirao od objavljenih materijala u svim brojevima tiskati nekoliko knjiga. Hrvatski glasnik pozitivno je pridonio Tuzli. Bitno je utjecao da se konsolidira život u ratu, osobito hrvatske zajednice. Zbog teška položaja hrvatskog puka, Hrvatski glasnik sve se više okreće Crkvi, a manje politici. Tek je u danim trenutcima bio politički list. List je uređivao dugo godina istaknuti Napretkovac profesor Juraj Novosel, koji je požrtvovno vodio list, s vizijom širenja mira i dobra.<ref name="20. godišnjica"><ref><ref>